Vuisgroot gate in sitvlak ná kosmetiese prosedure
JY LEES NOU Vuisgroot gate in sitvlak ná kosmetiese prosedure
Foto: Instagram/@getbodiedbyj .
’n Amerikaanse ma van drie het twee vuisgroot gate in haar sitvlak nadat sy ’n operasie ondergaan het om die silikoon te verwyder wat sy jare gelede laat inspuit het.
Janelle Butler, ’n aanlyn fiksheidsinstrukteur en ma van drie, het ’n manier gesoek om haar selfvertroue terug te kry ná die geboorte van haar tweede kind in 2009. Sy het besluit om haar sitvlak te laat vergroot met wat sy geglo het hidrogelsilikooninspuitings was, berig Daily Mail.
Sy was aanvanklik in haar skik met die resultaat, maar mettertyd het sy besef iets is nie reg nie. “My boude het net groter geword. Ek het gewigte begin optel om spiere te bou. Ek het begin wens ek het nooit die silikoon laat inspuit nie,” verduidelik Janelle.
Met die hulp van die Amerikaanse televisieprogram, The Doctors, het sy eindelik in Januarie vanjaar die silikoon laat verwyder, maar toe het dinge behoorlik skeefgeloop. Tydens die prosedure het sy baie bloed verloor en binne 24 uur daarna het sy skielik verswak as gevolg van nekrose, ’n toestand waar liggaamselle doodgaan.
Haar vel het swart verkleur en sy vertel: “Die nekrose het my weefsel en ook ’n deel van my spiere weggevreet.”
Dokters moes toe die dooie weefsel verwyder, en dit het haar met twee vuisgroot gate in die sitvlak gelaat.
“Ek moet nog operasies ondergaan om normaal te lyk. Ek lyk steeds nie normaal nie. Ek is heeltemal geskend,” het sy aan CBS46 gesê.
Most of you know that back in 2010 I had ILLEGAL BUTT INJECTIONS & now You can catch my segment HOT TALK @wendyshow (full 10 min video) on my YouTube channel click link in my bio now & learn more about my story & see a profile of what I’m dealing with, I’ve never shared it publicly. ????‍??Hair by @jennib_dollhouze @mahariraw ????‍??makeup by @makeupbynani ??Dress @freepeople ??Shoes by @louboutinworld #SelfLove You are enough ?? #wendywilliamsshow #wendywilliams #Wendyshow #getbodiedbyj
A post shared by G E T B O D I E D B Y J (@getbodiedbyj) on May 22, 2018 at 5:12pm PDT
Sy het vandag berou oor die boudvergrotingsinspuitings wat sy destyds gekry het toe sy in haar nageboortelike depressie iets wou doen om haar selfbeeld te verbeter
“Jy sal enigiets doen om die leemte te vul,” het sy aan Insider vertel oor haar besluit van jare gelede.
CBS46.com berig dat Janelle nou vroue wil waarsku teen die gevolge van kosmetiese prosedures.
Bronne: DailyMail, Insider.com, CBS46.com
Meer oor: ma| operasie| model
Janez Vermeiren se seun kry operasie ná spinnekopbyt
7-jarige ’n ‘superheld’ ná hy 5 orgaanoorplantings in 1 operasie ondergaan